इक खासे पढ़े-लिखे दे मनुक्खै गी होई सकदा ऐ जे मतियां भाषा नईं औदियां होन। होई सकदा ऐ जे ओ सवाए अपनी भाषा दे होर कुसै भाशा च बोली नईं सकदा होऐ ते ए बी होई सकदा ऐ जे उसने गिनतरी दियां गै किश कताबा पढ़ी दियां होन पर, इक अद्दी जड़ी पोथी उसी औंदी ऐ, ओ ठीक ठीक औंदी ऐ। जिस शब्दा दा ओ उच्चारण करदा ऐ, ओदा शब्दें दे इतिहासै दी जानकारी ऐ उसी गी पता ऐ जे केड़ा शब्द केड़े घराने दा ऐ। ओ बड़ी सौखा कन्ने, इक नजरी कन्ने दिक्खियै गै, नमें युगै दे घटिया शब्दें चा सुच्चे, उच्च घरानें दे शब्दें गी तुप्पी सकदा ऐ ते पूरी चाली दस्सी ऐ जे उसदा उनें शब्दें कन्ने के रिश्ता-नाता ऐ ते केड़े केड़े मुल्खें च केड़े कड़े बक्तें च, किस शब्दा ने के के रूप ते अर्थ धारण कीते हे। पर इक अनपढ़ आम आदमी गी अपनी यादाश्तू जोरै कन्ने होई सकदा ऐ उसी मतियां जबानां औंदिय होन, ते ए बी होई सकदा ऐ जे ओ उन्दे च गल्लबात बी करी सकदा होए।, पर फी बी सच जानेऔ जे उसी इक शब्द बी नईं औंदा। होर ते होर अपनी भाषा दा